Twitch- tekijäkeskus
PC-laitteistot Lähetyksen määrittäminen
Hei, olen MrGregles ja olen täysipäiväinen Twitch-tekijä.
Kerron teille tänään perusasioita -
laitteistosta ja tekniikasta, jota tarvitaan lähettämiseen.
Kerron, mikä on tärkeää ja mikä ei, -
kun aloitat striimaajan uraasi.
PC-laitteistot Valitse esittämäsi sisältö
Mitä tulee striimaamisen aloittamiseen, -
yksi asia määrittää, mitä laitteistoa tarvitset.
Se asia on lähetyksesi aihe.
Aiotko olla pelaaja?
Aiotko striimata musiikkia, taidetta vai vain juttelua?
Kyse on siitä, mitä haluat välittää yleisöllesi, -
ja sen avulla voimme määritellä, mitä tarvitset.
Olipa kyse äänilaitteista, kuvasta, PC:stä, konsolista, -
kaappauskortista, valaistuksesta ja niin edelleen.
Kun siis tiedät, mistä haluat aloittaa, -
voimme jatkaa.
PC-laitteistot Laitteiston perusteet
Käydään läpi, mitä tarvitset aloittamiseen.
Tarvitset seuraavaa:
PC:n tai Macin, -
verkkokameran, -
perusmikrofonin -
ja joitain lisälaitteita, -
kuten striimiohjaimen ja mikrofonivarren, -
jos sinulla on varaa sellaisiin.
PC-laitteistot PC-perusteet
Kun aloitat lähettämisen, tarvitset kolme perusasiaa.
Ensinnäkin vakaan nettiyhteyden.
Toiseksi, tietokoneen pyörittämään esittämääsi sisältöä.
Kolmanneksi tarvitset lähetysohjelmiston.
Valitse OBS, XSplit, Twitch Studio tai joku muu lukuisista vaihtoehdoista.
Koeta löytää itsellesi sopivin vaihtoehto.
Ohjelmiston pyörittäminen on PC:si pääasiallinen tehtävä -
riippumatta siitä, pelaatko vai vain chattaatko.
Sinun pitää varmistaa, että PC:si tai Macisi -
voi pyörittää ohjelmistoa ja enkoodata.
PC-laitteistot PC-perusteet
Mitä on enkoodaaminen?
Enkoodaaminen tarkoittaa käytännössä -
lähetysohjelmistosi tuottaman sisällön -
tiivistämistä siten, että sen voi lähettää netin kautta pieninä paketteina.
Twitch-palvelin vastaanottaa ja esittää sisällön kanavallasi.
Se on tärkeä osa lähetyksesi toimintaa.
Valitsemasi tietokoneen, olipa se PC tai Mac, -
pitää kyetä tuohon tehtävään kaikissa tilanteissa.
PC-laitteistot Oma tietokoneesi
Useimmat keskitason PC:t ja Macit kykenevät striimaamaan.
Ne pystyvät pyörittämään peruspeliä, -
verkkokameraa, äänilaitetta ja lähetysohjelmistoa samaan aikaan -
enkoodaten samalla sinut maailmalle.
Tehokkaasta PC:stä on hyötyä mahdollisuuksien mukaan, -
mutta ei sellaiseen tarvitse upottaa roppakaupalla rahaa -
pelkän striimaamisen aloittamiseksi.
Voit käyttää siihen vaikka puhelinta, -
sillä sisältö ratkaisee.
Sinä ratkaiset, -
sillä sinä olet lähetyksesi ydin.
Ei kannata siis jäädä haaveilemaan kaikkein uusimmasta laitteistosta.
Hyödynnä sitä, mikä sinulla jo on.
Aina löytyy keino saada lähetys aikaiseksi.
PC-laitteistot Ääni
Kun striimaamista aloitellaan, ajatellaan usein ensin kuvaa.
Sitä, mitä ihmiset näkevät.
Päätetään hankkia huippuluokan verkkokamera, peilitön kamera -
tai laadukas näytönohjain pyörittämään pelejä sujuvasti.
Lähetyksen tärkein osa-alue on kuitenkin ääni.
Useimmat katsojat vain katsovat, -
mutta kanavalle tulee myös ihmisiä, jotka haluavat vain -
kuunnella sinua taustalla.
Jos he eivät kuule sinua kunnolla, he eivät jää kanavalle.
Mitä tulee mikrofonin valintaan, vaihtoehtoja on runsaasti.
Halpismalleja, huippulaatua, kuulokemikkejä.
Ratkaiseva tekijä on oma laitteistosi.
Se, miten hyödynnät laitteistoasi, saa sisällön ja äänen kuulostamaan hyvältä.
On monia tapoja parantaa äänenlaatua:
liitännäisiä, ohjelmistoja ja niin edelleen.
Ei kuitenkaan ole tarvetta tuhlata hurjasti rahaa -
studioluokan mikrofoniin, -
että lähetykseen saa laadukkaan äänen.
Minä suosittelen hankkimaan peruslaitteiston: ulkoisen äänikortin -
ja mikrofonin XLR-liittimellä.
Voit myös valita kaiken kattavan vaihtoehdon, -
kuten Blue Yetin tai Snowballin.
Ne ovat USB-mikrofoneja, -
jotka on helppo kytkeä ja nopea ottaa käyttöön.
Kaikki kuitenkin riippuu lähettämästäsi sisällöstä.
Jos aiot lähettää ulkona, -
kannattaa hankkia helposti liikuteltava mikrofoni, joka poimii sinun äänesi -
ja kaikki äänet ympäriltäsi, jos niin haluat.
Jos pelaat peliä, mikrofonin pitää poimia vain äänesi, -
eikä taustalta esimerkiksi kaveriasi, -
joka päätti tulla häiritsemään lähetystäsi.
Mikrofonin valinnassa on huomioitava kaksi asiaa:
kondensaattori vai dynaaminen.
Näistä kannattaa lukea lisää, mutta lyhyesti -
kondensaattorimikki on esivahvistettu mikki, -
joka poimii lähes kaikki äänet huoneesta tai alueelta, jossa se on.
Dynaaminen mikki, jota käytetään XLR-laitteistoissa, -
poimii vain äänet, jotka kohdistetaan suoraan siihen, -
suoraan mikrofonin niin sanottuun kalvoon.
Näihin kannattaa tutustua, ja molemmista löytyy halpoja malleja.
Tutki asiaa ja hoida ääniasiat kuntoon, niin lähetyksesi kukoistaa.
PC-laitteistot Videokamera
Nykyään Twitchissä on normina, että kamera osoittaa tekijää.
Vaikka monet ihmiset päätyvät tähän, se ei kuitenkaan ole pakollista.
Jos päädyt samaan, -
et tarvitse huippuluokan peilitöntä kameraa tai verkkokameraa.
Voit hyvin käyttää Amazonin parinkympin kameraa.
Hankitpa sitten mitä tahansa, oikea käyttötapa ratkaisee.
Valaistus on kaiken avain.
Jos sijoitat verkkokameran pimeään, se ei poimi juuri mitään.
Käytä pöytävalaisinta.
Se voi olla mikä tahansa halpamalli, jonka olet hankkinut rautakaupasta.
Kuvaustekniikoihin tutustuminen ja oman laitteistosi hyödyntäminen -
kasvattaa tietomäärääsi, jolloin päivityksen ollessa ajankohtainen -
saat otettua kaiken irti käyttämästäsi laitteistosta.
Mutta sitä ennen hanki parinkympin verkkokamera -
ja kokeile erilaisia sijoituspaikkoja sille.
Kuvaatko alhaalta ylös? Kuvaatko suoraan edestä?
Entä sivulta?
Dramaattiset kuvakulmat kiinnittävät yleisön huomion.
Koolla on myös merkitystä.
Kattaako kameran kuva koko ruudun?
Kattaa, jos vain chattaat, -
jolloin voi olla järkevää sijoittaa kameraan hieman enemmän.
Mutta jos vain pelaat, -
ja kameran kuva on pikkuruinen -
pääasialliseen sisältöön, kuten peliin, verrattuna, -
kameraan on turha törsätä.
Käytössä ei tarvitse olla huippuresoluutiota, -
jotta kuva näyttää hyvältä pienessä ruudussa.
Näitä seikkoja kannattaa miettiä, niin kuvasi näyttää hyvältä.
Hyvän äänentoiston kanssa -
lähetyksesi herää eloon, ja kun katsoja tulee kanavalle, -
hän huomaa sinun nähneen vaivaa, vaikka laitteisto ei olisikaan huippua.
Katsojat näkevät panostuksesi ja jäävät kanavalle.
PC-laitteistot Lisälaitteet
Jos budjettisi sallii sinun mennä ja hankkia -
lisää hienoja lisälaitteita, -
kuten hyvän mikkitelineen, striimiohjaimen ja niin edelleen, tee se.
Jos se auttaa tuottamaan sisältöä ja sinulla on sille käyttöä, hanki ihmeessä.
Jos niin ei ole, voit käyttää rahasi johonkin muuhun.
Striimiohjaimella -
voit vaihtaa nopeasti eri teemoihin lähetysohjelmistossa.
Mikrofonivarsi ehkäisee värinän -
verrattuna pöydällä olevaan mikkiin.
Niihinkin kannattaa tutustua.
Ne eivät kuitenkaan ole olennaisia.
Millä tahansa pärjää.
PC:lle suosittelen hankkimaan toisen näytön.
On aina hyvä pitää chatti, toimintasyöte -
ja lähetysohjelmisto, josta näet lähetyksen tilan, -
erillisellä näytöllä.
Se ei kuitenkaan ole elintärkeää.
Minä yritän painottaa, -
että se, kuinka tuot itsesi esille ja kuinka hyödynnät resurssejasi, -
tekee lähetyksestäsi ja sisällöstäsi ainutlaatuisen.
Älä tuhlaa tuhansia ja taas tuhansia välittömästi -
vain huomataksesi, että haetkin jotain muuta.
Aloita pohjalta.
Aloita halpislaitteistolla, niin voit kehittyä -
ja katsoa, mihin suuntaan haluat lähteä viemään lähetystäsi.
Älä hyppää heti syvään päähän -
vain tajutaksesi, että haukkasit liian ison palan.
PC-laitteistot Mitä tarvitset
Kertauksena: mitä tarvitsetkaan?
Tarvitset tietokoneen, joka enkoodaa ja lähettää sisältösi -
videolähetysohjelmistosta Twitchille.
Tarvitset verkkokameran, joka kuvaa kasvosi, maalauksesi, rummutuksesi, -
sisältösi, ja lähettää sen maailmalle.
Tarvitset äänilaitteen, joka saa sinut kuulostamaan hyvältä, -
mutta ei maksa maltaita.
Käyttämällä hieman aikaa saat aikaiseksi studiotason ääntä -
liitännäisillä ja ohjelmistoilla.
Kannattaa käyttää kunnolla aikaa laitteiston määrittelyyn.
Lopuksi tarvitset oman itsesi.
Kun luot sisältöä, johon suhtaudut intohimolla ja josta nautit, -
jonka tuottamisessa näet vaivaa -
ja jossa hyödynnät laitteistoasi, -
ihmiset jäävät katsomaan sitä.
Varmista, että otat kaiken irti kaikesta.
Kaikki aloittavat pohjalta.
Kukaan ei pääse huipulle noin vain.
Nauti koko prosessista.
Tee taustatutkimusta, niin yllät vaikka kuinka korkealle.